Pota

A pota, choupa ou lura pota,pota, 2ª acepción, no Dicionario da RAG é un molusco cefalópodo mariño da orde dos téutidos, suborde dos egopsinos. É a especie tipo da familia, da subfamilia e do xénero.Todarodes sagittatus (Lamarck, 1798) no WoRMS. Consultado o 5 de setembro de 2023.

O nome procede da palabra catalá pota, que quere dicir pouta.pota, 1ª acepción no DRAE.

 Taxonomía 
 Descrición 
A especie foi descrita en 1798 polo naturalista francés Jean-Baptiste Lamarck baixo o nome de
Loligo sagittata.

 Nome vulgar 
O seu nome vulgar en galego é, como quedou dito, pota ou lura pota.

 Sinónimos 
Ademais de polo nome actualmente válido, a especie coñeceuse tamén polos sinónimos: 
 Ommastrephes sagittatus (Lamarck, 1798)
 Ommastrephes todarus (Rafinesque, 1814)
 Sthenoteuthis todarus (Rafinesque, 1814)
 Loligo sagittata Lamarck, 1798
 Loligo aequipoda Rüppell, 1844
 Sepia minor Seba, 1758
 Loligo brasiliensis Férussac, 1823
 Sepia loligo Gmelin, 1789

 Características 
miniatura|230px|esquerda|Lámina de Todarodes sagittatus 
Como os demais cefalópodos, as potas teñen cabeza diferenciada, simetría bilateral, manto, oito brazos con función alimenticia e dous tentáculos máis longos con función reprodutiva.

Perderon a cuncha dos seus devanceiros na  súa evolución, conservando só unha pluma no interior do manto que serve para lles dar rixidez e apoio aos músculos. 

Malia teren dúas aletas, estas xeralmente non son o seu medio de propulsión, senón que a conseguen exectando auga a presión a través dun sifón.

Son grandes nadadoras, e poden 'voar' en distancias curtas fora da auga.Jabr, F. (2010): Fact or Fiction: Can a Squid Fly Out of the Water? Scientific American, 2 de agosto de 2010.

A pel está cuberta de cromatóforos, o que lles permite camuflar a súa cor cos seus arredores.

 Pesca e comercialización 
A pesca das potas é por pesca de arrastre en altura, e usando poteiras cando se fai en pesca de baixura. É unha especie con valor comercial polo seu uso gastronómico, similar ao das luras pero de menor calidade. Son obxecto de gran comercialización e consumo en forma de aneis conxelados, para o seu cociñado á romana.

 Notas 

 Véxase tamén 

 Outros artigos 
 Cefalópodos
 Lura
 Ligazóns externas 
 Fichas de diferenciación e recoñecemento de especies pesqueiras do mercado galego Xunta de Galicia.

 CephBase: Teuthida 
 The Cephalopod Page  
 The Octopus News Magazine Online 

Categoría:Cefalópodos
Categoría:Gastronomía
Categoría:Pesca